# விக்கிப்பீடியா:ஒத்தாசை பக்கம்/தொகுப்பு 1

## படங்கள், படிமங்கள் உரிமைகள் பற்றிய விபரங்கள் தேவை:

(தயவுசெய்து தமிழிழ் பதில் தாருங்கள், பிறருக்கும் உதவும் வண்ணம் இக் கேள்வி பதில்களை பின்னர் தொகுத்து கொள்ளலாம். நன்றி.)  
1.முதலில் விக்கிபீடியாவில் உரிமையோடு பாவிக்க கூடிய படங்களை எங்கு எங்கு எல்லாம் பெறலாம்?  
2.பழைய படங்கள் (உதாரணம் - பாரதியார்) இன்னும் யாருக்காவது உரிமை இருக்குமா? ஏன் என்றால், 30 வருடங்களுக்கு பின்பு பொது உரிமைக்கு வந்து விடும் அல்லவா?  
3.நான் எடுத்த படங்களுக்கு (உதாரணம் - மிருக காட்ச்சி சாலையில்) எனக்கா முழு உரிமை உண்டு, அல்லது மிருக காட்ச்சிசாலையிடம் எதாவது அனுமதி பெற வேண்டுமா?  
4.வேறு ஒருவரின் படங்களை அனுமதியுடன் விக்கியில் பாவிக்கலாமா, அல்லது கட்டற்ற படங்களை மாத்திரமே விக்கியில் பாவிக்கலாமா?  
--Natkeeran 11:04, 21 ஆகஸ்ட் 2005 (UTC)  
1. நீங்கள் உருவாக்கும் கட்டுரைகளுக்கு இணையான ஆங்கில விக்கிபீடியா பக்கங்களிலுள்ள படிமங்களை அப்படியே இங்கும் பயன்படுத்தலாம். அப்படிமப் பக்கங்களில் கொடுக்கப்பட்டுள்ள காப்புரிமை மற்றும் இன்ன பிற தகவல்களை அப்படியே Copy செய்து இங்கு தரலாம். அவசியமிருந்தால் அதற்குண்டான வார்ப்புருக்களை உருவாக்குவதுடன் தகவல்களை தமிழ்ப்படுத்தலாம். அங்குள்ள படிமம் விக்கிமீடியா காமன்ஸில் (Wikimedia commons) இடம்பெற்றிருந்தால் அவற்றை திரும்பவும் தமிழ் விக்கிபீடியா தளத்தில் பதிவேற்ற அவசியமில்லை. அப்படிமப் பெயர்களை கொண்டு இங்கு இணைப்புகளை உருவாக்கினால் தானாக படங்கள் தெரியும். காமன்ஸில் இடம் பெறாத படங்களை மட்டும் ஆங்கில் தளத்தில் இருந்து பதிவிறக்கி இங்கு பதிவேற்ற வேண்டி இருக்கும்.  
இது தவிர எந்தத் தளத்தில் இருந்து படத்தை பயன்படுத்த நினைத்தாலும் அத்தளத்தில் காப்புரிமை குறித்து உள்ள அறிவிப்புகளை படித்துப்பாருங்கள். சிலர் இலாப நோக்கற்று பயன்படுத்த அனுமதிப்பார்கள். அப்படி இருந்தால் இங்கு பயன்படுத்தலாம். சிலர் தனியாக அனுமதி கோரி பின் பயன்படுத்த சொல்வார்கள். அவ்வாறெனில் முறையாக அனுமதி கோரி பின் அதையும் குறிப்பிட்டு படிமங்களை இங்கு பதிவேற்றுங்கள். (குடிமியான்மலை கட்டுரையில் இவ்வாறு அனுமதி பெற்று படிமங்களை பயன்படுத்தி இருக்கிறேன்.)காப்புரிமை குறித்து ஒரு தகவலும் இல்லாதிருந்து, அப்படிமத்தை இங்கு பயன்படுத்துவது நியாயமான நோக்கு என்று நூங்கள் கருதினால் அப்படிமத்தை நீங்கள் பெற்ற இணைய முகவரியை குறிப்பிட்டு என்ற வார்ப்புருவுடன் படிமக்கோப்பை பதிவேற்றுங்கள்.  
வணிக முக்கியத்துவம் உள்ள சிறப்பு படங்கள் (எ.கா-அறிவியல் மாதிரிகள், நகை வடிவ மாதிரிகள், சிற்பங்கள், ஓவியங்களின் படங்கள்) தவிர்த்து பல படங்களை இந்த மாதிரி பதிவேற்றலாம் என நினைக்கிறேன். எனினும் இப்படத்தை பதிவேற்றுவதனால் காப்புரிமை பிரச்சினை வரக்கூடும் என நீங்கள் நினைத்தால் அதை பதிவேற்றுவதை தவிர்த்து விடுவது நல்லது. அல்லது இந்தப்பக்கத்தில் அப்படிமத்தை பயன்படுத்தலாமா என்பது குறித்து கலந்துரையாடலாம்.  
2. ஒவ்வொரு நாட்டிலும் காப்புரிமை நீர்த்துப்போக வெவ்வேறு கால அளவுகள் ஆகும். விக்கி மீடியா U.S காப்புரிமை சட்டத்தால் கட்டுப்படுத்த படுகிறது என நினைக்கிறேன். அச்சட்டப்படி 100 ஆண்டுகள் கழித்து நீர்த்துப்போகும் என நினைக்கிறேன். இது குறித்து பிறரும் தெளிவுபடுத்தலாம். மிகப்பழைய படங்களை fairuse வார்ப்புருவைக்கொண்டு பயன்படுத்தலாம்.  
3. முறையான அனுமதியுடன் எந்த இடத்தில் நீங்கள் எடுத்த படத்தையும் நீங்கள் பயன்படுத்தலாம். நீங்கள் அதற்கு காப்புரிமை கொண்டாட விரும்பவில்லையெனில், அப் படிமங்களை விக்கிமீடியா காமன்ஸில் பதிவேற்றுங்கள். அதற்கு காப்புரிமை கொண்டாட விரும்பவில்லை என்ற அறிவிப்பையும் தெளிவாக வெளியினுங்கள். இதனால் தமிழ் விக்கிபீடியா தளத்திற்கு தரவுத்தள சுமை குறையும். பிற மொழி விக்கிபீடியாக்குளும் உங்கள் படத்தை பயன்படுத்த இயலும்.  
4. பிறர் எடுத்த படங்களை அவர்களின் முறையான அனுமதியுடன் பயன்படுத்தலாம். உங்களுக்கு நன்கு அறிமுகமானவர் என்றால் வாய் வார்த்தை போதும் என நினைக்கிறேன். இல்லாவிட்டால் எழுத்துப்பூர்வமாக அனுமதி பெறுவது (மின்னஞ்சலிலாவது) விரும்பத்தக்கது. எனினும் அவர் உங்களுக்கு மட்டும் தான் (அல்லது விக்கிமீடியா திட்டத்திற்கு மட்டும்) அனுமதியளித்தாரா இல்லை அப்படிமங்களை கட்டற்ற பயன்பாட்டுக்கு அனுமதி அளித்தாரா என்பதை குறிப்பிடுதல் நலம்  
--ரவி (பேச்சு) 12:32, 21 ஆகஸ்ட் 2005 (UTC)